62016TO0522_INF
Определение на Общия съд (осми състав) от 29 ноември 2021 г. —Nguyen/Съвет
(Дело T‑522/16)
„Публична служба — Договорно наети служители — Реформа на Правилника от 2014 г. — Възстановяване на годишните пътни разноски и предоставяне на дни за пътуване — Жалба, явно лишена от всякакво правно основание“
1.
Длъжностни лица — Правилник — Регламент за изменение на Правилника — Процедура по изготвяне — Възможност за участие на длъжностните лица в лично качество — Липса
(членове 10 и 10б от Правилника за длъжностните лица)
(вж. т. 43 и 44)
2.
Длъжностни лица — Правилник — Регламент за изменение на Правилника — Процедура по изготвяне — Прилагане на помирителната процедура — Отказ на Парламента да участва в тази процедура — Нарушение на правото на работниците на информиране и консултиране — Липса
(член 27 от Хартата на основните права на Европейския съюз; член 10б от Правилника за длъжностните лица)
(вж. т. 45—50)
3.
Длъжностни лица — Възстановяване на разноски — Годишни пътни разноски и дни за пътуване — Условия и ред — Изменение на Правилника за обвързване на правото на дни за пътуване и възстановяването на пътните разноски със статута на експатрирано лице — Нарушение на принципите за действието на закона, за правна сигурност, за спазване на придобитите права и за защита на оправданите правни очаквания — Липса
(член 7 от приложение V и членове 4 и 8 от приложение VII към Правилника за длъжностните лица, изменен с Регламент № 1023/2013)
(вж. т. 56—68 и 71—76)
4.
Длъжностни лица — Възстановяване на разноски — Годишни пътни разноски и дни за пътуване — Условия и ред — Връзка между предоставянето на тези придобивки и статуса на експатрирано лице — Дискриминация спрямо служителите, които са граждани на страната по месторабота, но мястото им на произход е различно от местоработата — Липса
(член 20 от Хартата на основните права на Европейския съюз; член 7 от приложение V и член 4, член 7, параграф 4 и член 8 от приложение VII към Правилника за длъжностните лица, изменен с Регламент № 1023/2013)
(вж. т. 79—92)
5.
Длъжностни лица — Възстановяване на разноски — Годишни пътни разноски и дни за пътуване — Условия и ред — Връзка между предоставянето на тези придобивки и статуса на експатрирано лице — Нарушение на принципа на пропорционалност — Липса
(член 7 от приложение V и членове 4 и 8 от приложение VII към Правилника за длъжностните лица, изменен с Регламент № 1023/2013)
(вж. т. 95—101)
6.
Длъжностни лица — Възстановяване на разноски — Годишни пътни разноски и дни за пътуване — Условия и ред — Връзка между предоставянето на тези придобивки и статуса на експатрирано лице — Нарушение на правото на зачитане на личния и семейния живот — Липса
(член 7 от Хартата на основните права на Европейския съюз; член 7 от приложение V и член 4 и член 8, параграф 1 от приложение VII към Правилника за длъжностните лица, изменен с Регламент № 1023/2013)
(вж. т. 102—110)
Предмет
Искане на основание член 270 ДФЕС, от една страна, за отмяна на решенията да не се предоставят повече на жалбоподателката, считано от 1 януари 2014 г., дни за пътуване и сума за възстановяване на годишните пътни разноски, за да може тя да поддържа връзка с мястото си на произход, и от друга страна, за осъждане на ответника да заплати обезщетение за претърпените от жалбоподателката имуществени и неимуществени вреди
Диспозитив
1)
Отхвърля жалбата.
2)
Осъжда г‑жа Huynh Duong Vi Nguyen да понесе направените от нея съдебни разноски, както и тези на Съвета на Европейския съюз.
3)
Европейският парламент понася направените от него съдебни разноски.